[pic] | AZ EURÓPAI KÖZÖSSÉGEK BIZOTTSÁGA |

Brüsszel, 11.3.2008

COM(2008) 142 végleges

2006/0147 (COD)

A BIZOTTSÁG KÖZLEMÉNYE AZ EURÓPAI PARLAMENTNEK

az EK-Szerződés 251. cikke (2) bekezdésének második albekezdése alapján a Tanácsnak az élelmiszerekben és azok felületén használható aromaanyagokról és egyes, ízesítő tulajdonságokkal rendelkező élelmiszer-összetevőkről, valamint az 1576/89/EGK tanácsi rendelet, az 1601/91/EGK tanácsi rendelet, a 2232/96/EK rendelet és a 2000/13/EK irányelv módosításáról szóló európai parlamenti és tanácsi rendelet elfogadására vonatkozó közös álláspontjáról

2006/0147 (COD)

A BIZOTTSÁG KÖZLEMÉNYE AZ EURÓPAI PARLAMENTNEK

az EK-Szerződés 251. cikke (2) bekezdésének második albekezdése alapján a Tanácsnak az élelmiszerekben és azok felületén használható aromaanyagokról és egyes, ízesítő tulajdonságokkal rendelkező élelmiszer-összetevőkről, valamint az 1576/89/EGK tanácsi rendelet, az 1601/91/EGK tanácsi rendelet, a 2232/96/EK rendelet és a 2000/13/EK irányelv módosításáról szóló európai parlamenti és tanácsi rendelet elfogadására vonatkozó közös álláspontjáról

Előzmények

A javaslatnak az Európai Parlamenthez, illetve a Tanácshoz történő továbbításának időpontja (COM(2006) 427 végleges – 2006/0147 COD dokumentum): | 2006. július 28. |

Az Európai Parlament véleményének kelte (első olvasat): | 2007. július 10. |

A módosított javaslat továbbításának időpontja: | 2007. október 24. |

A Tanácson belüli politikai megállapodás kelte: | 2007. december 17. |

A közös álláspont hivatalos elfogadásának időpontja a Tanácsban: | 2008. március 10. |

Az Európai Gazdasági és Szociális Bizottság véleményének kelte: | 2007. április 25. |

A BIZOTTSÁG JAVASLATÁNAK CÉLJA

A rendeletjavaslat célja a jelenleg hatályos 88/388/EGK tanácsi irányelvnek az aromaanyagok területén tapasztalható technológiai és tudományos fejlődés, valamint az Európai Közösség élelmiszerekre vonatkozó jogszabályai területén végbement fejlődés figyelembevétele céljából történő felváltása.

Fő célkitűzései a következők:

( az aromaanyagokról szóló jogszabályok hatályának tisztázása;

( az aromaanyagokról szóló meglevő jogszabályok korszerűsítése, valamint a tudományos és technológiai fejlődéshez való hozzáigazításuk;

( egyértelmű értékelési és engedélyezési szabályok létrehozása;

( a fogyasztók jobb tájékoztatása a természetes aromaanyagok használatáról;

( a takarmányon és élelmiszereken végrehajtott hatósági ellenőrzésekről szóló 882/2004/EK rendelet követelményeihez való igazodás.

ÉSZREVÉTELEK A KÖZÖS ÁLLÁSPONTRÓL

Általános észrevétel

A Bizottság támogatja a Tanács által egyhangúlag elfogadott közös álláspontot. Az álláspont összhangban van a Bizottság eredeti javaslatában foglalt célokkal és megközelítéssel, és tükrözi az Európai Parlament által javasolt több módosítás elveit.

A Parlament első olvasata során elfogadott módosítások kimenetele

A Bizottság által elfogadott parlamenti módosítások, amelyek összhangban vannak a közös állásponttal

A közös álláspont tükrözi a Bizottság által teljesen, részben, lényegében vagy szövegváltoztatás céljából elfogadható 21 módosításból 17-nek a szellemét. E módosítások többsége világosabbá teszi a szöveget.

Az aromaanyagok engedélyezési kritériumainak összefüggésében a közös álláspont tisztázza, hogy mi értendő a fogyasztó félrevezetése alatt ((6) preambulumbekezdés), és figyelembe veszi az Európai Parlament által javasolt 1. módosítás néhány megfontolását .

A 29. módosítás a természetes aromaanyagok címkézésére vonatkozik. Az aromaanyag-összetevő legalább 95 %-át a hivatkozott forrásból kell kinyerni. Ez a változtatás jobban megfelel a fogyasztói elvárásoknak, és csak csekély hatással lesz a jelenleg alkalmazott gyakorlatra.

A 12., 24., 34. és 35. módosítások ellenőrzéssel történő szabályozási bizottsági eljárást vezetnek be a rendelet nem alapvető fontosságú elemeinek kiegészítéssel történő módosítására. Az Európai Parlament, a Tanács és a Bizottság megegyezett ezekről a módosításokról; a Tanács és a Bizottság azonban bevezette a sürgősségi eljárás lehetőségét.

Az Európai Parlament által javasolt és a Bizottság által elfogadott, de a közös álláspontba be nem épített módosítások

Négy olyan módosítás, amelyeket a Bizottság elfogadott, nem szerepel a közös álláspontban.

A 27. és 28. módosítás az 1829/2003/EK rendelet hatálya alá tartozó aromaanyagok címkézésének további tisztázására vonatkozik.

A 7. módosítás a rendelet tárgyát meghatározó 1. cikk újraszövegezését érinti. A Parlament azt javasolja a módosításban, hogy az emberi egészség magas szintű védelme kerüljön a belső piac hatékony működése elé, hiszen ellenkező esetben az a benyomás keletkezhet, hogy az emberi egészség védelme másodlagos a belső piac működéséhez viszonyítva.

A 15. módosítás a természetes aromaanyagok vagy aromakészítmények előállításához használt „megfelelő fizikai eljárás” meghatározására vonatozik. A módosításban a Parlament el akarja kerülni, hogy a hagyományos feldolgozási eljárásokat nem megfelelő fizikai eljárásoknak lehessen tekinteni. A Bizottság elfogadta ezt a módosítást, mivel az egyértelműbb helyzetet teremt – kétség esetén pedig komitológiai határozatot lehet hozni.

A Bizottság módosított javaslata és a Tanács közös álláspontja közti eltérések

A Bizottság 7., 15., 27. és 28. módosítással kapcsolatos álláspontjától eltekintve (lásd fenn), nincsenek eltérések a Bizottság és a Tanács véleménye között.

A Bizottság álláspontja a Tanács által bevezetett új rendelkezésekről

A Tanács számos új rendelkezést vezetett be. Többségük a szöveg további egyértelműsítését célozza, illetve összhangban van az eredeti bizottsági javaslat általános céljával. A Bizottság ezért ezeket a változtatásokat el tudja fogadni.

Az új (5a) preambulumbekezdés tisztázza a „nyers élelmiszerek” és a „nem összetett élelmiszerek” jelentését, melyekre a rendeletjavaslat nem vonatkozik.

Az új (8a) preambulumbekezdés indokolja az 5. cikkben említett, az aromaanyagokban előforduló, toxikológiai veszéllyel járó anyagok maximális értékének megállapításakor alkalmazandó kockázatalapú megközelítést. Ezenkívül kihangsúlyozza a gyártó felelősségét ezekkel az anyagokkal kapcsolatban.

Az 1. cikk tisztázza az általános élelmiszerjogba (a 178/2002/EK rendeletbe) már felvett elvet, miszerint az aromaanyagokra vonatkozó szabályoknak adott esetben környezetvédelmi szempontokat is figyelembe kell venniük. Ez a változtatás megfelel az élelmiszer-adalékanyagokról és az élelmiszeripari enzimekről szóló rendeletjavaslatnak és az Európai Parlamentnek az élelmiszer-adalékanyagokról szóló javaslatra vonatkozó módosításainak.

A 3. cikk (2) bekezdésének c) pontja a természetes aromaanyag meghatározását azzal egészíti ki, hogy az a természetben jelenlevő és a természetben kimutatott anyagoknak felel meg. Ezzel el lehet kerülni, hogy a növényi vagy állati eredetű anyagokban jelen nem levő, mesterséges enzimatikus eljárásokkal előállított bizonyos aromaanyagokat természetesnek tekintsék.

A közös álláspont 3. cikkének (3) bekezdése a Bizottság javaslatának megfelelően kiegészíti azon, élelmiszernek minősülő alapanyagok meghatározását , amelyeket aromák előállításához használnak, hozzátéve, hogy a fogalommeghatározás csak a rendelet alkalmazásában érvényes.

Az (új) 4a. cikk tisztázza, hogy nem hozható forgalomba aroma és/vagy aromát tartalmazó élelmiszer, ha az aroma vagy annak felhasználása nem felel meg a javasolt rendeletnek.

A 7. cikk (2) bekezdése, a 18. cikk (4) bekezdése és a 19. cikk az ellenőrzéssel történő szabályozási bizottsági eljáráson belül bevezetik a sürgősségi eljárás lehetőségét.

Az egyértelműség érdekében az értelmezéssel kapcsolatos döntéseket a 2. és 3. cikkből egy új különálló cikkbe, a 11. cikkbe helyezték át .

A 12., 13. és az (új) 15. cikk a címkézési követelmények további tisztázásáról, valamint a rendeletjavaslatnak az élelmiszer-adalékanyagokról és az élelmiszeripari enzimekről szóló javaslatokhoz való hozzáigazításáról gondoskodik.

A 14. cikk (4) bekezdése a természetes aromaanyagok címkézésére vonatkozik. A legfeljebb 5 %-ban jelenlevő, egyéb alapanyagokból nyert aromaanyag-összetevő nem másolhatja a hivatkozott alapanyag ízét.

A III. melléklet A. részében az aloin és a kumarin továbbra is az élelmiszerhez nem adható anyagok listáján maradnak, mint ahogy azt a jelenleg hatályos jogszabály is meghatározza. Az aloin esetleges karcinogenitását érintő tudományos vizsgálatok még tartanak, és bizonyos aggodalmak szerint a kumarinnak való expozíció az ízesítő tulajdonságokkal rendelkező élelmiszer-összetevők (fahéj) használatán keresztül már így is nagyobb a megengedettnél.

A III. melléklet B. része:

- Az arányosság érdekében a III. melléklet B. része tisztázza a címben, hogy a maximális értékeket nem kell alkalmazni azokra az egyazon helyszínen (pl. éttermekben) elkészített és elfogyasztott összetett élelmiszerekre , amelyek ízesítő tulajdonságokkal rendelkező élelmiszer-összetevőként hozzáadott aromákat nem tartalmaznak, hanem kizárólag fűszernövényeket és fűszereket.

- Bizonyos élelmiszer-kategóriákban maximális értékeket vezettek be a kumarinra vonatkozóan .

- A teukrin A alkoholos italokban megengedett maximális értékét 2 mg/kg-ról 5 mg/kg-ra emelték a keserű ízű szeszes italokban és a keserű ízű likőrökben. Ezt a változást Olaszország kérésére vezették be, akinek aggodalmai támadtak néhány hagyományos, helyi, olasz itallal kapcsolatban, amelyeket másképp nem lehetne forgalmazni. A Bizottság el tudja fogadni ezt a növelést, mivel ezeknek a szeszesitaloknak csak korlátozott hatása lesz a teukrin A-nak való teljes expozícióra.

A közös álláspont elfogadásakor felmerült főbb nehézségek

A 88/388/EGK irányelv az élelmiszerekben található kumarinra vonatkozóan maximális értékeket határoz meg. A Bizottság a javasolt új rendeletben nem tartotta meg a kumarinra megállapított maximális értékeket, mivel az Európai Élelmiszerbiztonsági Hatóság (a továbbiakban: EFSA) 2004. október 6-i véleményében azt a következtetést vonta le, hogy az anyag bevitele a megengedhető napi bevitel (TDI) értékéhez képest nem ad aggodalomra okot. A Németországból származó új analitikus adatok viszont azt mutatták, hogy a fahéjat tartalmazó bizonyos élelmiszerekben tapasztalható tényleges értékek sokkal magasabbak, mint a jelenleg érvényes maximális értékek, és a megengedhető napi bevitelt (TDI) valószínűleg meg fogják haladni. Németország ezért azt kérte, hogy újból maximális értékeket vezessenek be.

A tagállamok egyetértettek a maximális értékek újbóli bevezetésével. A hagyományos, fahéjat tartalmazó termékekkel kapcsolatban azonban komoly aggodalmak merültek fel, mivel ezekre hátrányosan hatnának a túl szigorú értékek. A Bizottság tagállami szakértők és érintett felek részvételével két szakmai értekezletet szervezett, és ezeket a konzultációkat követően lehetséges maximális értékeket határoztak meg.

Ezenkívül, mióta az EFSA 2004 októberében elfogadta véleményét, kiegészítő tudományos adatok kerültek napvilágra, amelyek a megengedhető napi bevitel (TDI) felülvizsgálatát szorgalmazzák. A Bizottság ezért az EFSA-t az új információk értékelésére kérte fel. Az EFSA kiegészítő értékeléséből levont következtetések várhatóan 2008 májusában lesznek elérhetők. A Tanács időközben maximális értékeket fogadott el, melyeket az említett következtetések fényében ismét felülvizsgálnak, ezért együttes tanácsi és bizottsági nyilatkozatot készítettek.

KÖVETKEZTETÉSEK/ÁLTALÁNOS ÉSZREVÉTELEK A KÖZÖS ÁLLÁSPONTTAL KAPCSOLATBAN

A Bizottság azon a véleményen van, hogy a közös álláspont teljes mértékben megőrzi a Bizottság eredeti javaslatának kulcsfontosságú elemeit és az Európai Parlament által az első olvasatban tett legtöbb módosítás szellemét.

A Bizottság ezért támogatja a Tanács által egyhangúlag elfogadott közös álláspontot.

NYILATKOZAT

A kumarinnal kapcsolatban folytatott vitát követően (lásd 3.4.) a közös állásponthoz a következő együttes nyilatkozatot csatolták:

Amint az Európai Élelmiszerbiztonsági Hatóság véleménye elérhetővé válik (várhatóan 2008 első felében), a Tanács és a Bizottság felül fogja vizsgálni a III. melléklet B. részében a kumarinra megállapított maximális értékeket.

A Tanács e célból felkéri a Bizottságot arra, hogy a Hatóság véleményének közzétételét követően a technikai szempontok vizsgálata érdekében haladéktalanul hívja össze a szakértőket.